Prop. 24 S

(2012–2013)
Proposisjon til Stortinget (forslag om stortingsvedtak)

Endringer i statsbudsjettet 2012 under Miljøverndepartementet

Tilråding fra Miljøverndepartementet 16. november 2012, godkjent i statsråd samme dag. (Regjeringen Stoltenberg II)

Dokumentet på regjeringen.no

1 Innledning

I denne proposisjonen legger Miljøverndepartementet fram forslag til endringer i statsbudsjettet for 2012.

2 Endringsforslag

Kap. 1400 Miljøverndepartementet

Post 21 Spesielle driftsutgifter

Det foreslås å redusere bevilgningen med 3 mill. kroner for å øke bevilgningen under kap. 1400, ny post 62. Se omtale under kap. 1400, ny post 62.

Post 62 (Ny) Den naturlige skolesekken

Det er budsjettert med midler til prosjektet Den naturlige skolesekken under kap. 1400, post 21 og kap. 1427, post 21. Det foreslås at 7 mill. kroner av prosjektmidlene utbetales som tilskudd til kommuner og til tiltak i grunnskolen. Det foreslås derfor å opprette en ny post 62 med en bevilgning på 7 mill. kroner mot tilsvarende reduserte utgifter under de ovennevnte postene.

Post 76 Støtte til nasjonale og internasjonale miljøtiltak, kan overføres

Det foreslås å øke bevilgningen med 1 mill. kroner mot en tilsvarende reduksjon i bevilgningen under kap. 1427, post 21. Midlene skal gis som tilskudd til organisasjoner innenfor prosjektet Den naturlige skolesekken. Se også omtale under kap. 1427, post 21.

Post 81 Byutvikling, lokalt miljøvern og universell utforming, kan overføres

Det foreslås å redusere bevilgningen på posten med 3,226 mill. kroner for å finansiere utgifter til brannsikringsarbeid i stavkirker. Se også omtale under kap. 1429, post 73.

Kap. 1427 Direktoratet for naturforvaltning

Post 21 Spesielle driftsutgifter

Bevilgningen foreslås redusert med til sammen 5 mill. kroner mot bevilgningsøkninger på 4 mill. kroner under kap. 1400, post 62 og 1 mill. kroner under kap. 1400, post 76. Det vises til omtale under disse postene.

Post 34 Statlige erverv, nasjonalparker, kan overføres

Arbeidet med gjennomføring av erstatningssaker i forbindelse med gjennomføringen av nasjonalparkplanen har blitt mer omfattende og tidkrevende enn tidligere antatt, jf. omtale i Prop. 111 S (2011-2012) Tilleggsbevilgninger og omprioriteringer i statsbudsjettet 2012. Grunnet lavere fremdrift i erstatningsutbetalingene, foreslås det å redusere bevilgningen under kap. 1427, post 34 med 108,9 mill. kroner. Samtidig foreslås det å øke tilsagnsfullmakten på posten med tilsvarende beløp, jf. forslag til vedtak.

Kap. 1429 Riksantikvaren

Post 01 Driftsutgifter

Bevilgningen foreslås økt med 1,05 mill. kroner mot en tilsvarende økning av inntekter under kap. 4429, post 09. Se omtale under kap. 4429, post 09.

Post 72 Vern og sikring av fredete og verneverdige kulturminner og kulturmiljøer, kan overføres, kan nyttes under post 21

Det foreslås å redusere bevilgningen på posten med 4 mill. kroner mot økte bevilgninger på 2 mill. kroner på kap. 1429, postene 73 og 74. Se omtale under kap. 1429, postene 73 og 74.

Post 73 Brannsikring og beredskapstiltak, kan overføres, kan nyttes under post 21

Det er behov for å gjennomføre tiltak for å unngå svekkelse av beredskap og sikkerhet mot brann og hærverk i stavkirkene, deriblant nytt alarmanlegg og nytt slukkeanlegg i Gol stavkirke. Det foreslås at bevilgningen økes med til sammen 7,826 mill. kroner, 1,7 mill. kroner foreslås som en tilleggsbevilgning mens de resterende 6,126 mill. kronene foreslås dekket av innsparinger under kap. 1400, post 81, kap. 1429, post 72 og kap. 1447, post 21. Se også omtale under disse postene.

Post 74 Fartøyvern, kan overføres

Fartøyet Fredrikshald står i dokk ved Bredalsholmen fartøyvernsenter. Bredalsholmen har startet restaureringsarbeidet av Fredrikshald, og har behov for mer midler for å utføre det videre arbeidet som er nødvendig. Det foreslås å øke bevilgningen på posten med 2 mill. kroner mot tilsvarende redusert bevilgning under kap. 1427, post 72.

Kap. 1441 Klima- og forurensningsdirektoratet

Post 01 Driftsutgifter

Forskriften som implementerer EUs forordninger om visse fluorholdige gasser ble fastsatt i mai 2010. Et sertifiseringsorgan ble oppnevnt i 2011, men etableringen er forsinket. Dette har medført lavere utgifter og inntekter i 2012 enn tidligere antatt. Det foreslås derfor at bevilgningen reduseres med 3,5 mill. kroner. Se også omtale under kap. 4441, post 04.

Nye prognoser viser at fylkesmennene ikke klarer å utføre like mange tilsyn som tidligere antatt. Det foreslås derfor å redusere bevilgningen med 2 mill. kroner. Se også omtale under kap. 4441, post 06.

Til sammen foreslås bevilgningen under posten redusert med 5,5 mill. kroner.

Post 22 Statlig ordning for frivillig kjøp av klimakvoter

Dagens kvotepriser er lavere enn tidligere antatt og forventes å forbli lave ut 2012. Dette medfører reduserte utgifter til den statlige ordningen for frivillig kjøp av klimakvoter. Det foreslås derfor å redusere bevilgningen med 1,161 mill. kroner. Se også omtale under kap. 4441, post 02.

Post 75 Utbetaling av pant for bilvrak, overslagsbevilgning

Det forventes at om lag 120 000 bilvrak vil bli innlevert i 2012. Dette er ca. 10 000 vrak mer enn forventet. Det foreslås derfor at bevilgningen økes med 20 mill. kroner.

Post 76 Refusjonsordninger, overslagsbevilgning

Det ble ikke utbetalt refusjoner for innlevert HFK og PFK i 2011 grunnet tekniske problemer. Bevilgningen ble økt i Prop. 111 S (2011-2012) Tilleggsbevilgninger og omprioriteringer i statsbudsjettet 2012. På bakgrunn av nye prognoser for hvor mye som vil bli levert inn av brukt gass, foreslås det at bevilgningen økes med ytterligere 7 mill. kroner.

Kap. 1447 Miljøhensyn i offentlige innkjøp

Post 21 Spesielle driftsutgifter

Det foreslås å redusere bevilgningen på posten med 0,9 mill. kroner for å finansiere brannsikringsarbeid i stavkirkene. Se også omtale under kap. 1429, post 73.

Kap. 1465 Statens kartverk, arbeid med tinglysing og nasjonal geografisk infrastruktur

Post 01 Driftsutgifter

Statens kartverk har inngått en avtale med Norsk eiendomsinformasjon (NE) om drift og vedlikehold av tinglysingssystemet Regina. Statens kartverk må finansiere drift og forvaltning av dette systemet. Dette medfører en kostnad for Statens kartverk på 22,4 mill. kroner i 2012. Det foreslås derfor å øke bevilgningen under kap. 1465, post 01 med 22,4 mill. kroner.

I tillegg gir økt pågang av tinglysing av andeler i borettslag og fast eiendom økte inntekter og utgifter. Det foreslås en tilleggsbevilgning på 4,2 mill. kroner. De økte inntektene omtales under kap. 4465, post 01 og kap. 4465, post 02.

Til sammen foreslås bevilgningen på posten økt med 26,6 mill. kroner.

Kap. 1471 Norsk Polarinstitutt

Post 21 Spesielle driftsutgifter, kan overføres

I august 2012 oppsto det en akutt sykesituasjon på forskningsstasjonen Troll hvor en person måtte transporteres raskt ut fra Antarktis. Hendelsen medførte en utgift på 2 mill. kroner. Bevilgningen foreslås derfor økt med dette beløpet.

Kap. 4429 Riksantikvaren

Post 09 Internasjonale oppdrag

Kap. 4429, post 09 foreslås økt med 1,05 mill. kroner som følge av økte inntekter fra prosjekter knyttet til natur- og kulturarven. Prosjektene er delvis finansiert av midler fra Finland, samt EØS-midler. Se også omtale under kap. 1429, post 01 som foreslås økt med tilsvarende beløp.

Kap. 4441 Klima- og forurensningsdirektoratet

Post 02 Inntekter, statlig ordning for frivillig kjøp av klimakvoter

Grunnet lavere kvotepriser enn tidligere antatt foreslås det at bevilgningen reduseres med 1,161 mill. kroner. Se også omtale under kap. 1441, post 22.

Post 04 Gebyrer

Forsinkelser i etableringen av sertifiseringsordningen for F-gassforordningen har ført til lavere inntekter enn tidligere antatt. Det foreslås derfor at inntektsposten reduseres med 3,5 mill. kroner. Det vises til omtale under kap. 1441, post 01.

Post 06 Gebyrer, fylkenes miljøvernavdelinger

Kap. 4441, post 06 foreslås redusert med 2 mill. kroner. Det vises til omtale under kap. 1441, post 01.

Post 07 Gebyrinntekter (Kvotesystemet)

Forsinkelser i utformingen av regelverket for tillatelser i kvotesystemet har ført til at det er gitt færre tillatelser i 2012 enn først forventet. Deler av inntektene vil bli forskjøvet til 2013. Det foreslås derfor at bevilgningen reduseres med 1,4 mill. kroner.

Kap. 4465 Statens kartverk, arbeid med tinglysing og nasjonal geografisk infrastruktur

Post 01 Gebyrinntekter tinglysing, borettslag

Det har vært større aktivitet i eiendomsmarkedet og høyere antall rettstiftelser hittil i år enn forutsatt. Inntektene for tinglysing av borettslagsandeler blir derfor større enn tidligere beregnet og bevilgningen foreslås økt med 3,5 mill. kroner.

Post 02 Gebyrinntekter tinglysing, fast eiendom

På grunn av flere rettstiftelser og større aktivitet i eiendomsmarkedet enn tidligere forutsatt foreslås det at inntektsposten for tinglysing i fast eiendom blir økt med 43 mill. kroner.

Orienteringssaker:

Stortingsmelding om avfallspolitikken

Regjeringen varslet i statsbudsjettet for 2011-2012 at den ville legge fram en melding til Stortinget om avfallspolitikken.

Det har skjedd store endringer på avfallsfeltet de siste tiårene. Vi ser at virkemidlene har bidratt i positiv retning, samtidig som det fortsatt er behov for justeringer av politikken. I stedet for den tidligere varslede meldingen til Stortinget om avfallspolitikken, vil Miljøverndepartementet legge fram en avfallsstrategi i løpet av våren 2013.

Tilråding

Miljøverndepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2012 under Miljøverndepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2012 under Miljøverndepartementet i samsvar med et vedlagt forslag.

Forslag
til vedtak om endringer i statsbudsjettet 2012 under Miljøverndepartementet

I

I statsbudsjettet for 2012 gjøres følgende endringer:

Utgifter:

Kap.

Post

Formål

Kroner

1400

Miljøverndepartementet

21

Spesielle driftsutgifter, nedsettes med

3 000 000

fra kr 147 532 000 til kr 144 532 000

(NY)

62

Den naturlige skolesekken, bevilges med

7 000 000

76

Støtte til nasjonale og internasjonale miljøtiltak, kan overføres, forhøyes med

1 000 000

fra kr 21 846 000 til kr 22 846 000

81

Byutvikling, lokalt miljøvern og universell utforming, kan overføres, nedsettes med

3 226 000

fra kr 10 600 000 til kr 7 374 000

1427

Direktoratet for naturforvaltning

21

Spesielle driftsutgifter, nedsettes med

5 000 000

fra kr 336 763 000 til kr 331 763 000

34

Statlige erverv, nasjonalparker, kan overføres, nedsettes med

108 900 000

fra kr 232 200 000 til kr 123 300 000

1429

Riksantikvaren

01

Driftsutgifter, forhøyes med

1 050 000

fra kr 115 970 000 til kr 117 020 000

72

Vern og sikring av fredete og verneverdige kulturminner og kulturmiljøer, kan overføres, kan nyttes under post 21, nedsettes med

4 000 000

fra kr 225 112 000 til kr 221 112 000

73

Brannsikring og beredskapstiltak, kan overføres, kan nyttes under post 21, forhøyes med

7 826 000

fra kr 10 953 000 til kr 18 779 000

74

Fartøyvern, kan overføres, forhøyes med

2 000 000

fra kr 43 712 000 til kr 45 712 000

1441

Klima- og forurensningsdirektoratet

01

Driftsutgifter, nedsettes med

5 500 000

fra kr 339 557 000 til kr 334 057 000

22

Statlig ordning for frivillig kjøp av klimakvoter, nedsettes med

1 161 000

fra kr 2 025 000 til kr 864 000

75

Utbetaling av pant for bilvrak, overslagsbevilgning, forhøyes med

20 000 000

fra kr 221 320 000 til kr 241 320 000

76

Refusjonsordninger, overslagsbevilgning, forhøyes med

7 000 000

fra kr 60 000 000 til kr 67 000 000

1447

Miljøhensyn i offentlige innkjøp

21

Spesielle driftsutgifter, nedsettes med

900 000

fra kr 18 000 000 til kr 17 100 000

1465

Statens kartverk, arbeid med tinglysing og nasjonal geografisk infrastruktur

01

Driftsutgifter, forhøyes med

26 600 000

fra kr 199 534 000 til kr 226 134 000

1471

Norsk Polarinstitutt

21

Spesielle driftsutgifter, kan overføres, forhøyes med

2 000 000

fra kr 60 295 000 til kr 62 295 000

Inntekter:

Kap.

Post

Formål

Kroner

4429

Riksantikvaren

09

Internasjonale oppdrag, forhøyes med

1 050 000

fra kr 270 000 til kr 1 320 000

4441

Klima- og forurensningsdirektoratet

02

Inntekter, statlig ordning for frivillig kjøp av klimakvoter, nedsettes med

1 161 000

fra kr 2 161 000 til kr 1 000 000

04

Gebyrer, nedsettes med

3 500 000

fra kr 35 259 000 til kr 31 759 000

06

Gebyrer, fylkenes miljøvernavdelinger, nedsettes med

2 000 000

fra kr 22 000 000 til kr 20 000 000

07

Gebyrinntekter (Kvotesystemet), nedsettes med

1 400 000

fra kr 10 600 000 til kr 9 200 000

4465

Statens kartverk, arbeid med tinglysing og nasjonal geografisk infrastruktur

01

Gebyrinntekter tinglysing, borettslag, forhøyes med

3 500 000

fra kr 59 000 000 til kr 62 500 000

02

Gebyrinntekter tinglysing, fast eiendom, forhøyes med

43 000 000

fra kr 989 000 000 til kr 1 032 000 000

II

Tilsagnsfullmakter

Stortinget samtykker i at Miljøverndepartementet i 2012 kan gi tilsagn om tilskudd ut over gitte bevilgninger, men slik at samlet ramme for nye tilsagn og gammelt ansvar ikke overstiger følgende beløp:

Kap

Post

Betegnelse

Samlet ramme

1427

Direktoratet for naturforvaltning

34

Statlige erverv, nasjonalparker

380,8 mill. kroner

79

Kompensasjon ved flytting av oppdrettsanlegg

2,25 mill. kroner